wickkiey/tamil-wikipedia-chunked huggingface dataset:
# தென்கிழக்கு நிலக்கரி வயல்கள் நிறுவனம்

**தென்கிழக்கு நிலக்கரி வயல்கள் நிறுவனம்** (**South Eastern Coalfields Limited** (**SECL**) 1985ல் நிறுவப்பட்ட இந்நிறுவனம், இந்திய அரசின் நிலக்கரி அமைச்சகத்தின் கீழ் இயங்கும், மகா நவரத்தின மதிப்பு பெற்ற நிறுவனமான கோல் இந்தியாவின் எட்டு துணை நிறுவனங்களில் ஒன்றாகும்.  
சிறு நவரத்தின மதிப்பு பெற்ற, இந்நிறுவனத்தின் தலைமை அலுவலகம், சத்தீஸ்கர் மாநிலத்தின் பிலாஸ்பூரில் உள்ளது.  
இந்நிறுவனம் சத்தீஸ்கர் மற்றும் மத்தியப் பிரதேசம் மாநிலங்களில் 92 நிலக்கரி வயல்களைக் கொண்டது. அதில் 70 நிலத்தடியிலும், 21 திறந்த வெளியிலும், 1 திறந்த வெளி மற்றும் நிலத்தடியிலும் உள்ளது.  
இந்நிறுவனம் 1985ல் துவக்கப்பட்டது.
# தென்கிழக்கு நிலக்கரி வயல்கள் நிறுவனம்

## இதனையும் காண்க

- பொதுத்துறை நிறுவனங்கள்
- பொதுத்துறை நவரத்தின நிறுவனங்கள்
# கற்கரி (எரிபொருள்)

**கற்கரி**(coke) நிலக்கரியை விட எடை குறைந்ததும், குறைந்த மாசுக்களும், அதிக எரிதிறனும் கொண்ட இயற்கை எரிபொருளாகும். கற்கரி வகை நிலக்கரி, இயற்கையாகவே நிலத்தடியில் கிடைக்கிறது. நிலக்கரியிலிருந்து செயற்கையாக உற்பத்தி செய்யப்படும் கற்கரியைை **பெட்ரோலிய கற்கரி** என்பர்.  
கற்கரி வகை நிலக்கரி சீனா, இந்தியா, இங்கிலாந்து, ஆஸ்திரேலியா மற்றும் ஐக்கிய அமெரிக்க நாடுகளின் நிலத்தடியில் தோண்டி எடுக்கப்படுகிறது.
# கற்கரி (எரிபொருள்)

## பயன்பாடுகள்

அதிக எரிதிறனும், குறைந்த சாம்பலும் கொண்ட கற்கரி நிலக்கரி, உருக்காலைகளில் இரும்புக் கனிமங்களை எளிதாக உருக்க எரிபொருளாக பயன்படுகிறது.
# காளி (2018 திரைப்படம்)

**காளி ** (Kaali) என்பது 2018 ஆண்டைய தமிழ்த் திரைப்படமாகும். இப்படத்தை கிருத்திகா உதயநிதி இயக்க, ஃபாத்திமா விஜய் ஆண்டனி தயாரிப்பில் உருவான தமிழ்த்திரைப்படம் ஆகும். படத்தில் விஜய் ஆண்டனி, அஞ்சலி, சுனைனா ஆகியோர் முதன்மைப்பாத்திரங்களில் நடித்துள்ளனர். இத்திரைப்படம் ரிச்சர்டு ம நாதனின் ஒளிப்பதிவிலும், விஜய் ஆண்டனியின் இசையிலும், லாரன்சு கிசோரின் படத்தொகுப்பிலும் வெளிவந்தது. இத்திரைப்படத்தின் படப்பிடிப்பு 2017 இல் தொடங்கியது.
# காளி (2018 திரைப்படம்)

## நடிப்பு

- விஜய் ஆண்டனி
- அஞ்சலி
- சுனைனா
- அம்ரிதா
- சில்பா மஞ்சுநாத்
- கால்வின்
# காளி (2018 திரைப்படம்)

## படப்பணிகள்

கிருத்திகா உதயநிதி 2013இல் இயக்கிய வணக்கம் சென்னை திரைப்படத்திற்குப் பிறகு இத்திரைப்படத்தினை இயக்குவதாக அறிவித்தார். மார்ச் 2017 இல் இரண்டு மாதங்களுக்குப்பிறகு விஜய் ஆண்டனி இத்திரைப்படத்தில் நடிக்கவும், தயாரிக்கவும், இசையமைக்கவும் ஒப்புக்கொண்டுள்ளார்; இப்படத்தினை ஒரு குடும்பப்படம் என இப்படத்தின் இயக்குநர் கிருத்திகா உதயநிதி அறிவித்தார்.அஞ்சலி, சுனைனா, அம்ரிதா, சில்பா மஞ்சுநாத் ஆகிய நான்கு நடிகைகள் இப்படத்தில் நடிக்க உள்ளனர்.
# காளி (2018 திரைப்படம்)

## இசை

இத்திரைப்படத்திற்கு விஜய் ஆண்டனி இசையமைத்தார். பாடல்களை பாடலாசிரியர் விவேக் எழுதியுள்ளார்.
# கஸ்தூரி (நடிகை)

**கஸ்தூரி** (பிறப்பு: மே 1, 1974) என்பவர் தமிழ்நாட்டை சேர்ந்த நடிகை ஆவார். இவர் தமிழ், மலையாளம், தெலுங்கு, கன்னடம் போன்ற தென்னிந்திய மொழித் திரைப்படங்களில் நடித்துள்ளார். இவர் 1992 'மிஸ் மெட்ராஸ்' அழகிப் போட்டியில் வென்றுள்ளார். 1991 ஆம் ஆண்டு முதல் ஆத்தா உன் கோயிலிலே, ராசாத்தி வரும் நாள் (1991), சின்னவர் (1992), செந்தமிழ்ப் பாட்டு (1992), அமைதிப்படை (1994) போன்ற பல திரைப்படங்களில் நடித்துள்ளார். மற்றும் 2019 ஆம் ஆண்டு பிக் பாஸ் தமிழ் 3 என்ற நிகழ்ச்சியிலும் போட்டியாளராக பங்குபெற்றுள்ளார்.
# கஸ்தூரி (நடிகை)

## தனிப்பட்ட வாழ்க்கை

கஸ்தூரி மே 1, 1974 ஆம் ஆண்டு சென்னையில் தமிழ்நாட்டில் பிறந்தார். இவர் பத்தாம் வகுப்பு மற்றும் பன்னிரெண்டாம் வகுப்புகளைப் சென்னையில் படித்து முடித்தார். பத்து மற்றும் பன்னிரெண்டாம் வகுப்பு பொதுத்தேர்வில் பள்ளியில் முதல் மதிப்பெண் எடுத்துத் தேர்ச்சி பெற்றார். இவருக்கு ரவிக்குமார் என்ற கணவரும் மற்றும் இரண்டு குழந்தைகளும் உள்ளனர். இவரது கணவர் அமெரிக்காவில் மருத்துவராகப் பணிபுரிகிறார்.
# கஸ்தூரி (நடிகை)

## திரைப்படம் வாழ்க்கை

இவர் 1991 ஆம் ஆண்டு இயக்குநர் கஸ்தூரி ராஜா என்பவர் இயக்கிய ஆத்தா உன் கோயிலிலே என்ற திரைப்படத்தின் மூலம் நடிப்புத்துறைக்கு அறிமுகமானார். அதை தொடர்ந்து அதே ஆண்டு 'சக்ரவர்த்தி' என்ற திரைப்படத்தின் மூலம் மலையாளத் திரைப்படத்துறையில் அறிமுகமானார். அதை தொடர்ந்து சின்னவர் (1992), செந்தமிழ்ப் பாட்டு (1992), புதிய முகம் (1993), அமைதிப்படை (1994), அன்னமய்யா (1997) போன்ற பல திரைப்படங்களில் நடித்துள்ளார்.  
ஒரு தென்னிந்திய நடிகை என்னும் 30 நிமிட குறும்படத்தினை கஸ்தூரி குறித்து ரிச்சர்டு பிரேயரும் என்.சி ராஜாமணி இயக்கியுள்ளனர். கஸ்தூரி சிறிது காலம் திரைத்துறையிலிருந்து விலகியிருந்தாலும் 'தி பைபாஸ்' என்னும் இந்தி குறும்படத்திலும், 2010 இல் தமிழ் படத்தின் வாயிலாகம் மீண்டும் நடிக்கத் தொடங்கினார்.
# கஸ்தூரி (நடிகை)

## நடித்த படங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 1991 | *ஆத்தா உன் கோயிலிலே* | கஸ்தூரி | தமிழ் |  |
| *சக்கரவர்த்தி* | பிரசீதா | மலையாளம் |  |  |
| *ராசாத்தி வரும் நாள்* | இராதா | தமிழ் |  |  |
| 1992 | *சின்னவர்* | மீனா |  |  |
| *செந்தமிழ்ப் பாட்டு* | சண்மதி |  |  |  |
| *உரிமை ஊஞ்சலாடுகிறது* | உமா | நிந்து சம்சாரம் (தெலுங்கு) |  |  |
| *அபிராமி* | தனம் |  |  |  |
| *கவர்மெண்ட் மாப்பிள்ளை* | மல்லரியா |  |  |  |
| *கேங் வார்* | தெலுங்கு |  |  |  |
| *காட் பாதர்* |  |  |  |  |
| 1993 | *ஆத்மா* | தமிழ் |  |  |
| *ராக்காயி கோயில்* |  |  |  |  |
| *பாஸ் மார்* |  |  |  |  |
| *புதிய முகம்* | மதிப்புறுத்தோற்றம் |  |  |  |
| *நிப்பு ரவ்வா* | பாரதி | தெலுங்கு |  |  |
| *உடன் பிறப்பு* | சுமதி | தமிழ் |  |  |
| *எங்க முதலாளி* | கல்யாணி |  |  |  |
| 1994 | *அமைதிப்படை* | தாயம்மா |  |  |
| *தென்றல் வரும் தெரு* | நளினி |  |  |  |
| *ஜானா* | கஸ்தூரி | கன்னடம் |  |  |
| *ராஜபாண்டி* | பொன்னுத்தாயி | தமிழ் |  |  |
| *ஆகாயப்பூக்கள்* |  |  |  |  |
| *வாட்ச்மேன் வடிவேல்* |  |  |  |  |
| 1995 | *அனியன் பவா சேட்டன் பவா* | அம்மு | மலையாளம் |  |
| *சிந்துபாத்* | தமிழ் | தெலுங்கில் கஜூல ராமையா |  |  |
| *சின்னமணி* | சின்னமணி |  |  |  |
| *கோலங்கள்* | உமா |  |  |  |
| *அகரஜன்* | சிறீதேவி | மலையாளம் |  |  |
| *ரோதோல்சவம்* |  |  |  |  |
| 1996 | *இப்பர நடுவே முடின்னா ஆட்டா* | கன்னடம் |  |  |
| *இந்தியன்* | கஸ்தூரி | தமிழ் |  |  |
| *கிருஷ்ணா* |  |  |  |  |
| *சோக்கடி பெல்லம்* | தெலுங்கு |  |  |  |
| *மெருப்பு* | பிரேமா |  |  |  |
| 1997 | *சில்லோகொட்டுது* | கஸ்தூரி |  |  |
| *அன்னமய்யா* | அக்கலம்மா |  |  |  |
| *மா ஆயன பங்காரம்* |  |  |  |  |
| 1998 | *மாங்கல்ய பல்லக்கு* | சீதாலக்சுமி | மலையாளம் |  |
| *துட்டா முட்டா* | டாக்டர் சீமா | கன்னடம் |  |  |
| *ஒன் மேன் ஆர்மி* |  |  |  |  |
| *சினேகம்* | இராதிகா | மலையாளம் |  |  |
| *காதல் கவிதை* | கஸ்தூரி | தமிழ் |  |  |
| 1999 | *சுயம்வரம்* | உமா |  |  |
| *ஹப்பா* | கன்னடம் |  |  |  |
| *லேடிஸ் ஸ்பெசல்* | தமிழ் |  |  |  |
| *பஞ்சபாண்டவர்* | நந்தினி | மலையாளம் |  |  |
| 2001 | *ஆகாச வீதிலோ* | பத்மா | தெலுங்கு |  |
| *தோஸ்த்* | தமிழ் | சிறப்புத்தோற்றம் |  |  |
| *எங்களுக்கும் காலம் வரும்* | பூஜா |  |  |  |
| *பிரேமக்கே சாய்* | வேதா | கன்னடம் |  |  |
| 2002 | *மச்சக்கன்னி* | தமிழ் |  |  |
| 2002 | *அதீனா* |  |  |  |
| 2003 | *தி பைபாஸ்* | வுமன் இன் ஜீப் | இந்தி | குறும்படம் |
| 2009 | *மலை மலை* | இலக்சுமி | தமிழ் |  |
| 2010 | *தமிழ் படம்* | சிறப்புத்தோற்றம் |  |  |
| *குடு குடு குஞ்சம்* | பல்லீசுவரி | தெலுங்கு |  |  |
| *டான் சீனு* | இலக்சுமி |  |  |  |
| 2011 | *பதினாறு* | இளவரசி | தமிழ் | மதிப்புறுத்தோற்றம் |
| *தூங்கா நகரம்* | சிறப்புத்தோற்றம் |  |  |  |
| 2012 | *நாங்க* |  |  |  |
| 2013 | *அழகன் அழகி* | சிறப்புத்தோற்றம் |  |  |
| *நான் ராஜாவாகப் போகிறேன்* | பாரதி |  |  |  |
| 2014 | *வடகறி* | சதீசின் உறவுப்பெண் |  |  |
| *நான் பொண்ணு ஒன்று கண்டேன்* | சிறப்புத்தோற்றம் |  |  |  |
| *காதல் 2 கல்யாணம்* |  |  |  |  |
| 2017 | *அன்பானவன் அசராதவன் அடங்காதவன்* | முகவர் ரூபி | தமிழ் |  |
| *சாமந்தகாமனி* | கிருஷ்ணாவின் தாய் | தெலுங்கு |  |  |
| 2018 | *டிராஃபிக் ராமசாமி* | தமிழ் | சிறப்புத் தோற்றம் |  |
| *தமிழ் படம் 2* | ஒரு பாடலில் மட்டும் |  |  |  |
| 2020 | *வெல்வெட் நகரம்* | கௌரி |  |  |
| *தமிழரசன்* | } |  |  |  |
# கஸ்தூரி (நடிகை)

## தொலைக்காட்சி

| இஷ்டதனம் | டிடி மலையாளம் | மலையாளம் |  |
| --- | --- | --- | --- |
| கையளவு மனசு | தமிழ் |  |  |
| 2010 | சன் குடும்பம் விருதுகள் 2010 | தொகுப்பாளர் | சன் தொலைக்காட்சி |
| 2013-2014 | வினா விடை வேட்டை | தொகுப்பாளர் | புதுயுகம் தொலைக்காட்சி |
| 2014 | வினா விடை வேட்டை ஜூனியர்ஸ் |  |  |
| 2019 | பிக் பாஸ் தமிழ் 3 | போட்டியாளராக | விஜய் தொலைக்காட்சி |
| 2020-ஒளிபரப்பில் | இன்டின்டி க்ருஹலட்சுமி | துளசி | ஸ்டார் மா |
# கடைக்குட்டி சிங்கம்

**கடைக்குட்டி சிங்கம்** (Kadaikutty Singam), பாண்டிராஜ் இயக்கத்தில், 2டி என்டேர்டைன்மென்ட் சார்பில் சூர்யா தயாரிப்பில் 2018 ஆம் ஆண்டு வெளியான தமிழ்த் திரைப்படமாகும். கார்த்திக், சாயிஷா, அர்த்தனா பினு ஆகியோர் நடித்துள்ளனர். இத்திரைப்படம் டி. இமானின் இசையில் வேல்ராஜின் ஒளிப்பதிவில், உருவாகியுள்ளது. இத்திரைப்படம் தெலுங்கில் *சின்ன பாபு* என்னும் பெயரில் வெளியாகியுள்ளது. இத்திரைப்படமானது சூலை 13, 2018 அன்று வெளியானது.
# கடைக்குட்டி சிங்கம்

## நடிப்பு

- கார்த்திக் - குணசிங்கம்
- சாயிஷா - இனியா
- அர்த்தனா பினு - பிரியதர்ஷினி
- சத்யராஜ் - ரணசிங்கம்
- பிரியா பவானி சங்கர் - பூம்பொழில் செல்லம்மா
- பானுப்ரியா - பஞ்சவன் மாதேவி
- விஜி சந்திரசேகர் - வனவன் மாதேவி
- பொன்வண்ணன் - தில்லியநாயகம்
- சூரி - சிவகமியன் செல்வன்
# கடைக்குட்டி சிங்கம்

## படப்பணிகள்

கார்த்திக் முன்னணிப் பாத்திரத்தில் நடிக்கும் இப்படத்தின் தயாரிப்பாளர் சூர்யா 2017இல் இயக்குநர் பாண்டிராஜூடன் இத்திரைப்படத்திற்கான ஒப்பந்தத்தை மேற்கொண்டனர். நவம்பர் 9, 2017இல் சென்னையில் இத்திரைப்படத்தின் படப்பிடிப்பு, படக்குழுவினருடன் தொடங்கியது. 2018 இன் தொடக்கத்தில் இப்படத்தின் படப்பிடிப்பிற்காக படக்குழுவினர் தென்காசிக்குச் சென்றனர். தியாகராய நகரிலுள்ள நடிகை மனோராமாவின் இல்லத்தில் இப்படத்திற்காக சில காட்சிகளைப் படமாக்கியுள்ளனர்.
# கிழக்கு வர்த்தமான் மாவட்டம்

தென்கிழக்கில் அமைந்த கிழக்கு வர்த்தமான் மாவட்டம் (பூர்வ பர்த்தமான் மாவட்டம்) எண் 9]]  
**கிழக்கு வர்த்தமான் மாவட்டம்** அல்லது **பூர்வ பர்த்தமான் மாவட்டம்** (**Purba Bardhaman district**) இந்தியாவின் மேற்கு வங்காள மாநிலத்தின் பழைய வர்தமான் மாவட்டத்தின் கிழக்குப் பகுதிகளைக் கொண்டு 7 ஏப்ரல் 2017 அன்று புதிதாக நிறுவப்பட்ட மாவட்டம் ஆகும். வர்தமான் மாவட்டத்தின் மேற்குப் பகுதிகளைக் கொண்டு மேற்கு வர்த்தமான் மாவட்டம் நிறுவப்பட்டது.
கிழக்கு வர்த்தமான் மாவட்டத்தின் நிர்வாகத் தலைமையிட நகரம் வர்த்தமான் நகராட்சியாகும்.
# கிழக்கு வர்த்தமான் மாவட்டம்

## புவியியல்

வண்டல் மண் நிறைந்த கிழக்கு வர்த்தமான் மாவட்டத்தின் தெற்கிலும், தென்கிழக்கிலும் தாமோதர் நதி பாய்கிறது. மாவட்டத்தின் கிழக்கு எல்லைப்பகுதியில் ஹூக்ளி ஆறு பாய்கிறது. இதன் மேற்கில் மேற்கு வர்த்தமான் மாவட்டம் எல்லையாக உள்ளது.
# கிழக்கு வர்த்தமான் மாவட்டம்

## பொருளாதாரம்

### வேளாண்மை

கிழக்கு வர்த்தமான் மாவட்டத்தின் பொருளாதாரம் வேளாண்மைத் தொழிலை முழுவதும் சார்ந்துள்ளது. உணவு தாணிய உற்பத்தியில், குறிப்பாக நெல் முப்போக உற்பத்தி கொண்டது. மேலும் பயரு வகைகள், பணப்பயிர்களான ஆமணக்கு, சணல், உருளைக் கிழங்கு உற்பத்தியாகிறது.
# கிழக்கு வர்த்தமான் மாவட்டம்

## போக்குவரத்து

### தொடருந்துகள்

தில்லி - ஹவுரா, ஹவுரா - கயா - தில்லி, ஹவுரா - அலகாபாத் - மும்பை செல்லும் தொடருந்துகள் இம்மாவட்டத்தின் வழியாக செல்கிறது.
# கிழக்கு வர்த்தமான் மாவட்டம்

## போக்குவரத்து

### தேசிய நெடுஞ்சாலைகள்

கொல்கத்தா - தில்லி செல்லும் தேசிய நெடுஞ்சாலை எண் 19 இம்மாவட்டத்தின் வழியாகச் செல்கிறது.  
மல்லர்பூர் - வர்த்தமான் நகரத்தை இணைக்கும் தேசிய நெடுஞ்சாலை எண் 114 மற்றும் மாநில நெடுஞ்சாலை எண்கள் 6, 7, 13, 14 மற்றும் 15 இம்மாவட்டத்தின் வழியாகச் செல்கிறது.
# கிழக்கு வர்த்தமான் மாவட்டம்

## போக்குவரத்து

### நிர்வாகக் கோட்டங்கள்

கிழக்கு வர்த்தமான் மாவட்டத்தை நிர்வாக வசதிக்கான வர்ததமான் வடக்கு, வர்த்தமான் தெற்கு, கட்வா, கல்னா என நான்கு உட்கோட்டங்களாக பிரிக்கப்பட்டுள்ள்து:  
| நகர்புறம்
மக்கட்தொகை %
(2011) |  |  |  |  |  |
| --- | --- | --- | --- | --- | --- |
| வர்த்தமான் வடக்கு உட்கோட்டம் | வர்த்தமான் | 1,958.43 | 1,586,623 | 73.58 | 26.42 |
| வர்த்தமான் தெற்கு உட்கோட்டம் | மேமாரி | 1,410.03 | 1,198,155 | 95.54 | 4.46 |
| கட்வா உட்கோட்டம் | கட்வா | 1,070.48 | 963,022 | 88.44 | 11.56 |
| கல்னா உட்கோட்டம் | கல்னா | 993.75 | 1,097,732 | 87.00 | 13.00 |
| **கிழக்கு வர்த்தமான் மாவட்டம்** | 5,432.69 | 4,835,532 | 84.98 | 15.02 |  |
# கிழக்கு வர்த்தமான் மாவட்டம்

## மக்கள் தொகையியல்

2011ம் ஆண்டின் மக்கள் தொகை கணக்கெடுப்பின் படி, கிழக்கு வர்த்தமான் மாவட்டத்தின் மொத்த மக்கள் தொகை 4,835,532 ஆகும். அதில் ஆண்கள் 2,469,310 (51%) ஆகவும், பெண்கள் 2,366,222 (49%) ஆகவும் உள்ளனர். ஆறு வயதிற்குட்பட்டவர்கள் 509,855 ஆக உள்ளனர். எழுத்தறிவு கொண்டவர்கள் 3,232,452 ஆக உள்ளனர்.
# மாவட்ட அறிவியல் மையம் - திருநெல்வேலி

**மாவட்ட அறிவியல் மையம் - திருநெல்வேலி** இந்தியாவின் திருநெல்வேலி மாவட்டத்தில் அமைந்துள்ளது. இது இந்திய அரசின் கலாச்சார அமைச்சகத்தின் கீழ் செயற்படும் தேசிய அறிவியல் அருங்காட்சியம் சபையின் கட்டுப்பாட்டில் செயற்படுகிறது. இது 1987 பிப்ரவரி மாதம் 27ம் தேதி ஆரம்பிக்கப்பட்டது.
# மாவட்ட அறிவியல் மையம் - திருநெல்வேலி

## அமைவிடம்

இது திருநெல்வேலி நகரின் மையப் பகுதியில், தாமிரபரணி ஆற்றின் கரையோரம், திருநெல்வேலி மாவட்ட ஆட்சியர் அலுவலக வளாகத்திற்கு அருகே கொக்கிரகுளத்தில் அமைந்துள்ளது
# மாவட்ட அறிவியல் மையம் - திருநெல்வேலி

## அம்சங்கள்

தற்போது நான்கு காட்சியகங்கள் உள்ளது.
- பொழுதுபோக்கு அறிவியல் காட்சியகம்
- புகழ்மிக்க அறிவியல் காட்சியகம்
- மின்னியல் காட்சியகம்
- மின்னியலின் புதுச்சிறகு காட்சியகம்  
- தொலைக்காட்சி ஸ்டுடீயோ,
- வரலாற்றுக்கு முந்தைய பூங்கா ஆகியன உள்ளது.
- இந்த மையத்திலுள்ள 'மாயக் கண்ணாடி பகுதி' கூடுதல் கவனத்தை ஈர்க்கிறது.
- இம்மையத்திலுள்ள 'டிஜிட்டல் பிளானேட்டரியம்' பார்வையாளர்களை வானியலின் அதிசயங்களை நோக்கி ஈர்க்கிறது.
- இம்மையம் 1988லிருந்து அறிவியல் கண்காட்சி பேருந்தினை செலுத்துகிறது. இது தமிழ்நாட்டின் கிராம்ப்புற பகுதிகளுக்கு அறிவியல் செய்திகளை கொண்டு சேர்க்கிறது  
- முப்பரிமான சிறிய திரையரங்கம்,  
இந்த திரையரங்கில் காலை 11 மணி, நண்பகல் 12 மணி, மாலை 3, 4, 5 மணிக்கு தினந்தோறும் 15 முதல் 20 நிமிடம் ஒடக்கூடிய பின்வரும் படங்கள் திரையிடப்படுகிறது, 'ரோஸ்வெல் சம்பவம்', 'இன்னர் ஸ்பேசு', 'மாஸ்டர் ஆப் மேஜிக்', 'ஜீ அனிமல்', 'ஷார்க் தீவு', 'டைனோ தீவு', 'கேட் அன்ட் மவுஸ்', 'ரேர் ப்ளோரா' மற்றும் 'வானத்திற்கு அப்பால்'.
# மாவட்ட அறிவியல் மையம் - திருநெல்வேலி

## அலுவலக நேரம்

- இந்த மையம் காலை 10:30 முதல் மாலை 6:30 வரை செயற்படும். இந்த மையம் பொங்கல் மற்றும் தீபாவளி ஆகிய இருநாட்களைத் தவிர்த்து, வருடம் முழுவதும் திறந்திருக்கும்.
# மாவட்ட அறிவியல் மையம் - திருநெல்வேலி

## கட்டண விபரங்கள்

| பொதுமக்கள் | பொதுமக்கள் 25க்கும் மேற்பட்ட நபர்கள் | பள்ளி/கல்லூரி குழு | வறுமைக்கோட்டிற்கு கீழ் BPL அட்டையுடன் |  |  |
| --- | --- | --- | --- | --- | --- |
| நுழைவுக் கட்டணம் | Rs.25/- | Rs.10/- | Rs.10/- | Rs.05/- |  |
| 3D திரையரங்க கட்டணம் | Rs.25/- | Rs.10/- | Rs.10/- | Rs.10/- |  |
| டிஜிட்டல் கோளரங்கம் கட்டணம் | Rs.25/- | Rs.15/- | Rs.15/- | Rs.05/- |  |
| அறிவியல் காட்சிகள் | Rs.15/- | Rs.10/- | Rs.10/- | Rs.05/- | } |
# பன்னியக்குதளம்

**பன்னியக்குதளம்** (cross-platform/multi-platform/platform-independent) என்ற பதமானது, மைக்ரோசாப்ட் விண்டோசு, லினக்சு, மாக் இயக்குதளம் போன்ற பல்வேறுபட்ட இயக்குதளங்களிலும் செயற்படக்கூடிய மென்பொருட்களைக் குறிப்பது ஆகும். ஒரே மென்பொருள் பல இயக்குதளங்களிலும் செயற்பட வல்லது என்றாலும், தங்களது இயக்குதளத்திற்கு ஏற்ப பொருத்தமான மென்பொருளை, ஒரு பயனர் தேர்ந்தெடுத்து முறைப்படி நிறுவிக் கொள்ள வேண்டும். மென்பொருள் வழங்குனரும், அதற்கேற்ற வகையில் தனித்தனி பொதிகளை வழங்குவர். கீழ்கண்டவற்றை எடுத்துக் காட்டுகளாகக் கொள்ளலாம். கணிய அடிப்படையில் பன்னியக்குதளம் என்பது ஒரு கணினியின் வன்பொருட்களையும், அதற்கேற்ற வகையில் நிறுவப்படும் மென்பொருட்களையும் ஒன்றிணைத்தே பொருட்கொள்ளப்படும்.
# பன்னியக்குதளம்

## பன்னியக்குதள மென்பொருட்கள்

| பெயர் | உரிமம் | இயக்குதளம் | விவரிப்பு |
| --- | --- | --- | --- |
| கிம்ப் | GNU GPL | லினக்சு, மாக் இயக்குதளம், வின்டோசு | பிடிஎப்பினை படவணு (Raster) வரைகலை வடிவத்திற்கு மாற்றும் திறனுள்ளது. |
| லிப்ரே ஆபீஸ் | GNU LGPLv3 / MPLv2.0 | லினக்சு, மேக், வின்டோசு | பிடிஎப்பை உருவாக்கும் நிரல் இயல்பிருப்பாக அமைந்துள்ளது.PDF/A வசதியுமுள்ளது. |
| ஓப்பன் ஆபிசு | GNU LGPLv3 | லினக்சு, மாக் இயக்குதளம், வின்டோசு | பிடிஎப் நீட்சியை நிறுவ வேண்டும்.சில வரையெல்லைகளுடன் ஆவணத்துள் பயன்படுத்தலாம். PDF/A வசதியுமுள்ளது. |
| அடோப் ரீடர் | வணிகமென்பொருள், இலவச மென்பொருள் | அடோப்பின் பிடிஎப் வாசிப்பான் |  |
| எவின்சு | GNU GPL | குநோம் வகை லினக்சுகளில் இயல்பிருப்பாக அமைந்துள்ளது. |  |
| பயர் பாக்சு | கட்டற்ற மென்பொருள் | PDF.js. |  |
| ஆக்குலர் | GNU GPL | கே டீ ஈ இயக்குதளங்களில் இயல்பாக அமைந்து இருக்கும். |  |
| PDF.js | அப்பாச்சி அனுமதி | யாவாக்கிறிட்டு வசதி, பிடிஎப் கோப்புகளை HTML5 க்கு மாற்றவல்லது. | } |
# மேற்கு வர்த்தமான் மாவட்டம்

**மேற்கு வர்த்தமான் மாவட்டம்** (**Paschim Bardhaman district**), இந்தியாவின் கிழக்கில் அமைந்த மேற்கு வங்காள மாநிலத்தின் வர்த்தமான் கோட்டத்தில், சுரங்கத் தொழில்கள் கொண்ட மாவட்டம் ஆகும். இதன் தலைமையிடம் ஆசான்சோல் நகரம், மாநகராட்சியுன் கூடியது.  
7 ஏப்ரல் 2017ல் முந்தைய வர்தமான் மாவட்டத்தின் மேற்குப் பகுதிகளைக் கொண்டு மேற்கு வர்த்தமான் மாவட்டம் நிறுவப்பட்டது. முந்தைய வர்தமான் மாவட்டத்தின் கிழக்குப் பகுதிகளைக் கொண்டு கிழக்கு வர்த்தமான் மாவட்டம் நிறுவப்பட்டது.
# மேற்கு வர்த்தமான் மாவட்டம்

## பெயர்க்காரணம்

இப்பகுதியில் சமயப் பிரச்சாரங்களை மேற்கொண்ட சமண சமயத்தின் 24ஆவது தீர்த்தங்கரர் வர்த்தமான மகாவீரரை சிறப்பிக்கும் பொருட்டு இம்மாவட்டத்திற்கு வர்தமான் மாவட்டம் எனப் பெயரிடப்பட்டது. வர்த்தமான் என்பதற்கு செழிப்புடன் கூடிய வளமான பகுதி எனப் பொருளாகும்.
# மேற்கு வர்த்தமான் மாவட்டம்

## புவியியல்

வர்த்தமான் கோட்டத்தின் கிழக்கில் சோட்டா நாக்பூர் மேட்டு நிலத்தின் நீட்சி மேற்கு வர்த்தமான் மாவட்டம் வரை நீண்டுள்ளது.  
18ம் நூற்றாண்டில் இப்பகுதிகளில் நிலக்கரி, அலுமனியம் மற்றும் இரும்புக் கனிமங்கள் கண்டுபிடிக்கப்பட்டது. இம்மாவட்டம் நிலக்கரி, அலுமினியம், இரும்புச் சுரங்கங்கள் கொண்டுள்ளதால், இப்பகுதியில் தொழில் வளர்ச்சி ஏற்பட காரணமாயிற்று.
# மேற்கு வர்த்தமான் மாவட்டம்

## புவியியல்

### நிர்வாகப் பிரிவுகள்

இம்மாவட்டம் ஆசான்சோல் மற்றும் துர்க்காப்பூர் என வருவாய் இரண்டு உட்கோட்டங்களைக் கொண்டது.  
மேலும் இம்மாவட்டம் 16 காவல் நிலையங்களும், எட்டு ஊராட்சி ஒன்றியங்களையும், மூன்று நகராட்சிகளையும், இரண்டு மாநகராட்சிகளையும், 62 கிராமப் பஞ்சாயத்துக்களையும் கொண்டுள்ளது.
# மேற்கு வர்த்தமான் மாவட்டம்

## மக்கள் தொகையியல்

2011ம் ஆண்டின் மக்கட்தொகை கணக்கெடுப்பின் படி, மேற்கு வர்த்தமான் மாவட்டத்தின் மொத்த மக்கட்தொகை 28,82,031 ஆகும். அதில் ஆண்கள் 14,97,479 (52%) ஆகவும் மற்றும் பெண்கள் 1,384,452 (48%) ஆகவும் உள்ளனர். ஆறு வயதிற்குட்டபவர்கள் 3,22,268 ஆக உள்ளனர். எழுத்தறிவு பெற்றவர்கள் 2,015,056 (78.75%) ஆகவும் உள்ளனர்.
# மேற்கு வர்த்தமான் மாவட்டம்

## பொருளாதாரம்

### நிலக்கரி சுரங்கங்கள்

இந்தியாவில் இம்மாவட்டத்தின் ராணிகஞ்ச் பகுதியில் முதன் முதலாக 1774ல் இந்தியாவில் கம்பெனி ஆட்சியினரால் நிலக்கரி கண்டுபிடிக்கப்பட்டு நிலக்கரி சுரங்கங்கள் தோண்டப்பட்டது.  
1975ல் இந்தியா நிலக்கரி நிறுவனம் இந்தியாவில் உள்ள அனைத்து நிலக்கரிச் சுரங்கங்களை தன் வசப்படுத்தியது.  
கிழக்கு நிலக்கரி வயல்கள் நிறுவனம் திறந்த வெளி சுரங்கங்களிலிருந்து ஆண்டிற்கு 30 மில்லியன் மெட்ரிக் டன் நிலக்கரியை உற்பத்தி செய்கிறது. மேலும் நிலத்தடி சுரங்கங்களிலிருந்து 10 மில்லியன் டன் நிலக்கரி உற்பத்தி செய்கிறது.
# மேற்கு வர்த்தமான் மாவட்டம்

## பொருளாதாரம்

### தொழில்கள்

இம்மாவட்டத்தின் பர்ன்பூரில் உள்ள இந்திய உருக்கு ஆணையத்தின் துணை நிறுவனம், ஒராண்டிற்கு 2.5 மில்லியன் டன் கச்சா இரும்பை உற்பத்தி செய்கிறது.  
1950ல் ஆசான்சோல் அருகே நிறுவப்பட்ட சித்தரஞ்சன் லோகோமோடிவ் ஒர்க்ஸ் எனும் பொதுத்துறை நிறுவனம் மின்சார இரயில் எஞ்சின்களை உற்பத்தி செய்கிறது.  
இந்திய உருக்கு ஆணையத்தின் துணை நிறுவனமான, இம்மாவட்டத்தில் உள்ள துர்க்காப்பூர் இரும்பாலை, ஆண்டிற்கு 2.2 மில்லியன் கச்சா இரும்பை உற்பத்தி செய்கிறது.
# மேற்கு வர்த்தமான் மாவட்டம்

## போக்குவரத்து

### தொடருந்து

7 நடைமேடைகள் கொண்டது ஆசான்சோல் தொடருந்து நிலையம், இத்தொடருந்து நிலையத்தின் வழியாக நாளொன்றுக்கு 202 தொடருந்துகள் கடந்து செல்கிறது. நாளொன்றுக்கு 48 தொடருந்துகள் ஆசான்சோல் நிலையத்திலிருந்து புறப்படுகிறது. 50 தொடருந்துகள் நிறுத்தப்படுகிறது. ஹவுரா - தில்லி செல்லும் அனைத்து தொடருந்துகளும் இம்மாவட்டத் தலைமையிட நகரமான ஆசான்சோல் வழியாகச் செல்கிறது. ஆசான்சோல் தொடருந்து நிலையம், தில்லி, கான்பூர், அம்பாலா, பாட்னா, அவுரா நகரங்களை இணைக்கிறது.
# சமயபுரம் போஜீஸ்வரர் கோயில்

**சமயபுரம் போஜீஸ்வரர் கோயில்** திருச்சி மாவட்டத்தில் மண்ணச்சநல்லூர் வட்டத்தில் உள்ள சிவன் கோயிலாகும்.
# சமயபுரம் போஜீஸ்வரர் கோயில்

## அமைவிடம்

போசளேஸ்வரர் கோயில் எனப்படுகின்ற போஜீஸ்வரர் கோயில் திருச்சி அருகே சமயபுரத்தில் உள்ளது. இவ்விடம் ச.கண்ணனூர் என்றும் அழைக்கப்படுகிறது.
# சமயபுரம் போஜீஸ்வரர் கோயில்

## இறைவன், இறைவி

மூலவர் போஜீஸ்வரஸ்வாமி என்றும் போஜராஜஸ்வாமி என்றும் அழைக்கப்படுகிறார். இறைவி ஆனந்தவள்ளி ஆவார்.
# சமயபுரம் போஜீஸ்வரர் கோயில்

## வரலாறு

இந்தக்கோயில் ஹொய்சல மன்னர்களால் பொ.ஊ. 13-ஆம் நூற்றாண்டில் கட்டப்பட்டதாகும். மைசூரைச் சேர்ந்த துவாரசமுத்திரத்தைத் தலைநகராகக் கொண்டு வாழ்ந்த ஹொய்சல மன்னர்களில் இரண்டாவது நரசிம்மன் பொ.ஊ. 13-ஆம் நூற்றாண்டில் தமிழ்நாட்டில் சோழனுக்கு உதவியாக வந்து பகைவரை விரட்டி சோழனை ஆட்சியில் அமர்த்தினார். அவருடைய புதல்வரான வீர சோமேஸ்வரன் தன் ராஜ்யத்தைத் தமிழ்நாட்டில் நிலைநிறுத்தக் கருதி பொ.ஊ. 1253-இல் கண்ணனூரை தலைநகரமாக்கி விக்கிரமபுரம் என்ற புதிய பெயரைக் கொடுத்துள்ளார். ஹொய்சல மன்னர்களில் இவரே புகழ் பெற்றவராகக் கருதப்படுகிறார். இக்கோயில் இவர் கட்டுவித்ததாகும். தற்போது இது போஜராஜா கோயில் என்று வழங்கப்படுகிறது.
# சமயபுரம் போஜீஸ்வரர் கோயில்

## அமைப்பு

ராஜகோபுரம் இல்லாத நுழைவாயிலைக் கடந்து உள்ளே செல்லும்போது திருச்சுற்றின் வலது புறத்தில் அமிர்தமிருத்ஞ்சயன் (சிவன்) உள்ளார். தொடர்ந்து இத்திருச்சுற்றில் மடப்பள்ளி, நந்தவனம், விநாயகர் சன்னதி, முருகன் சன்னதி, நவக்கிரக சன்னதி ஆகியவை உள்ளன. மூலவர் கருவறையின் இடது புறம் அம்மன் சன்னதி உள்ளது. சுபகிருது வருடம் ஆவணி மாதம் 21-ஆம் நாள் 6 செப்டம்பர் 1962 அன்றும், துர்முகி வருடம் மாசி மாதம் 21-ஆம் நாள் 5 மார்ச் 2017 ஞாயிற்றுக்கிழமை அன்றும் குடமுழுக்கு நடைபெற்றதற்கான கல்வெட்டுகள் உள்ளன.
# கச்சினா பொம்மைகள்

**கச்சினா பொம்மைகள்** (**Hopi katsina figures** (Hopi language: *tithu* or *katsintithu*), also known as **kachina dolls)**, என்பவை அமெரிக்க இலவ மரத்தின் வேரிலிருந்து செய்யப்படும் பாரம்பரிய பொம்மைகளாகும்.
வ
ட அமெரிக்காவிலுள்ள அரிசோனாவைச் சேர்ந்த பூர்வகுடி மக்களான ஹோபி மக்கள். இறந்து போன தங்கள் மூதாதையர்களைக் குழந்தைகளுக்கு அறிமுகப்படுத்துவதற்காகச் செய்த பொம்மைகள்தான் இந்த கச்சினா பொம்மைகள். இந்தப் பொம்மைகளின் வழியாக மேல் உலகத்திலிருக்கும் முன்னோர்களிடம் பேசி மழையையும் நல்ல அறுவடையையும் வரமாகப் பெறுவதற்காக இந்தப் பொம்மைகள் உருவாக்கப்படுகின்றன.
# கச்சினா பொம்மைகள்

## பின்னணி

இந்த பொம்மைகளானது சூலை மாதம் நடுவில் ஒரு சடங்கின் மூலமாக கிராமத்திலுள்ள குழந்தைகளுக்கு அளிக்கப்படுகின்றன. அதை வாங்கிச் செல்லும் குழந்தைகள் தங்கள் வீட்டின் சுவர்களில் தொங்கவிடுகின்றனர். தங்கள் முன்னோர்களைப் பற்றியும் வாழ்க்கையைப் பற்றியும் கற்பிக்கக்கூடியதாக இந்தக் கச்சினா பொம்மைகளை இந்த மக்கள் பயன்படுத்தினர். இந்த பொம்மைகளில் மான், கரடி, பசு போன்ற விலங்கு பொம்மைகளும் உண்டு. ஒவ்வொரு கச்சினா பொம்மையின் உருவம், நிறம், வடிவமும் ஹோபி மக்களின் சமயம், பழக்கவழக்கங்கள், வரலாறு, வாழ்க்கை முறையைச் சொல்வதாக உள்ளன. கச்சினா பொம்மையின் கண்களுக்குக் கீழே இரண்டு கோடுகள் வரையப்பட்டிருந்தால் அது வீரன் பொம்மை என்று பொருள்.
# கச்சினா பொம்மைகள்

## வரலாறு

18 ஆம் நூற்றாண்டில் செய்யப்பட்ட கச்சினா பொம்மைகள் மூலம்தான் இவை வெளியுலகுக்கு அவை அறிமுகமாகின. அக்காலத்திய கச்சினா பொம்மைகள் அமெரிக்க இலவ மரத்தின் வேரிலிருந்து செதுக்கி, மிக எளிய வடிவமைப்பில், தாவரங்களில் இருந்து செய்யப்பட்ட இயற்கையான குறைந்த அளவு வண்ணங்கள் பூசி உருவாக்கப்பட்டன.  
1910 முதல் 1930 வரை செய்யப்பட்ட கச்சினா பொம்மைகளில் அலங்கார வேலைப்பாடுகளுடன், அந்தக் கால வாழ்க்கையைக் காட்டுவதாக உள்ளன. அதற்குப் பிறகு செய்யப்பட்ட கச்சினா பொம்மைகள் ஆயுதங்களைத் தாங்கியிருந்தன. கை, கால்களும் முழுமையாக வடிவமைக்கப்பட்டன. தலைகளில் அபூர்வப் பறவைகளின் சிறகுகளும் அலங்காரமாகச் சூட்டப்பட்டன.
# சித்தரஞ்சன் லோகோமோடிவ் ஒர்க்ஸ்

**சித்தரஞ்சன் லோகோமோடிவ் ஒர்க்ஸ்** (**Chittaranjan Locomotive Works**) ( வங்கம்: চিত্তরঞ্জন লোকোমোটিভ ওয়ার্কস ) இந்திய அரசின் பொதுத்துறை நிறுவனம் ஆகும். இதன் தாய் நிறுவனம் இந்திய இரயில்வே ஆகும்.  
மின் இரயில் எஞ்சின்களை உற்பத்தி செய்யும் இந்நிறுவனம், மேற்கு வங்காள மாநிலத்தின் மேற்கு வர்த்தமான் மாவட்டத் தலைமையிடமான ஆசான்சோல் நகரத்திற்கு அருகே அமைந்த *சலான்பூர்* நகர்புறத்தில் உள்ள *சித்தரஞ்சன்* எனுமிடத்தில் உள்ளது.  
,
# சித்தரஞ்சன் லோகோமோடிவ் ஒர்க்ஸ்

## மேலோட்டம்

இந்திய இரயில்வே நிறுவனத்தால் 26 சனவரி 1950ல் துவக்கப்பட்ட இந்நிறுவனத்திற்கு, இந்திய விடுதலைப் போராட்டத் தலைவர் சித்தரஞ்சன் தாஸ் நினைவாக சித்தரஞ்சன் லோகோமோடிவ் ஒர்க்ஸ் எனப் பெயரிடப்பட்டது. இந்நிறுவனத்திற்கு அருகில் உள்ள தொடருந்து நிலையத்திற்கு சித்தரஞ்சன் இரயிவே நிலையம் எனப் பெயரிடப்பட்டுள்ளது.  
சித்தரஞ்சன் தொழிற்சாலை, அதன் 9,131 ஊழியர்களின் குடியிருப்புகள், 43 பள்ளிகள், 7 சந்தைகள், 200 படுக்கைகள் கொண்ட மருத்துவ மனை மற்றும் 8 சுகாதார நிலையங்கள் கொண்ட சித்தரஞ்சன் லோகோமோடிவ் ஒர்க்ஸ் 191 சதுர கிலோ மீட்டர் பரப்பளவு கொண்டது.  
26 சனவரி 1950ல் நீராவி இரயில் எஞ்சின்களை மட்டும் உற்பத்தி செய்த சித்தரஞ்சன் இரயில் எஞ்சின் தொழிற்சாலை, பின்னர் டீசல் இரயில் எஞ்சின்களையும்,1994 முதல் மின்சார இரயில் எஞ்சின்களையும் உற்பத்தி செய்கிறது.  
இத்தொழிற்சாலைக்குத் தேவையான இரும்பு, நிலக்கரியை இந்திய உருக்கு ஆணையம் மற்றும் இந்தியா நிலக்கரி நிறுவனத்தின் துணை நிறுவனங்களிடமிருந்து பெற்றுக் கொள்கிறது.
# சித்தரஞ்சன் லோகோமோடிவ் ஒர்க்ஸ்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# மொசில்லா பொது உரிமம்

**மொசில்லா பொது உரிமம்** (Mozilla Public License) என்பது மொசில்லா நிறுவனத்தால் உருவாக்கப்பட்டு பேணப்படும் உரிமம் ஆகும். இது கட்டற்ற, திறமூல உரிமத்தின் பண்புகளையும் கொண்டுள்ளது என்பது குறிப்பிட்ட தகுந்த செய்தியாகும். இது காப்புரிமை பெற்ற உரிமத்திற்கும், காப்புரிமையற்ற பொதுகள உரிமத்திற்கும் இடைபட்ட உரிமத்திற்கும் இடைபட்ட நிலையில் உள்ளது. ஆதலால், இது வணிக மென்பொருட்களுக்கும், வணிகமற்ற மென்பொருட்களுக்கும் இடையில் நிலவக்கூடிய மூலநிரலாளர்களை நடுநிலையாகப் பேணவல்லது என கருதப்படுகிறது.
# மாரங்கோ (குதிரை)

**மாரங்கோ (Marengo** (c. 1793–1831) என்பதுநெப்போலியனின் புகழ்பெற்றக்குதிரைஆகும். புகழ்பெற்ற போரான மவுண்ட் மரேங்கோ போரின்வெற்றிக்குப் பின்னர், நெப்போலியன், தான் உபயோகித்த, தனக்குச் சிறப்பாக ஒத்துழைப்பு கொடுத்த குதிரைக்கு மாரங்கோ என்று பெயர் வைத்து கவுரவித்தார். இக்குதிரை பலமுறை நெப்போலியனின் உயிரைக் காத்ததாக கூறப்படுகிறது. மார்கோங்கோ பிரான்சிற்கு 1799 ஆம் ஆண்டில் ஆறுவயதில் எகிப்தில்இருந்து இறக்குமதி செய்யப்பட்ட ஒரு அரேபியக் குதிரை ஆகும்,இந்த சாம்பல் நிறத்திலான கம்பீரமான குதிரைசிறியதாக இருந்தாலும் (57 அங்குலம், 145 செ.மீ) அது நம்பகமானதாகவும்,துணிவானதாகவும்இருந்தது.
# மாரங்கோ (குதிரை)

## வாழ்க்கை

மாரங்கோதனது வாழ்நாளில் எட்டு முறை காயமடைந்தது.இதுஆஸ்திரியாவுடனான போர்,ஜீனாஆஸ்ட்ரிபோர், வாக்ராம் போர், வாட்டர்லூ போர்போன்ற போர்களில் பேரரசரைசுமந்துசென்றது.இக்குதிரை அடிக்கடி வால்டோலிடிலிருந்து பர்ஸோஸ்வரை 80 மைல்தொலைவுக்கு நெப்போலியன் பயணிக்கஅடிக்கடி பயன்படுத்தப்பட்டது,இத்தொலைவை பெரும்பாலும் ஐந்து மணிநேரங்களில் கடந்துள்ளது. நெப்போலியன் தன் உபயோகத்துக்கு 52 குதிரைகளை வைத்திருந்தார்.பலமுறை நெப்போலியனின் உயிரைக் காப்பாற்றிய மாரங்கோ,உருசியாவின் கடும் குளிரிலும் தளராமல் 1812இல் அவரைச் சுமந்து சென்ற இது மாஸ்கோவில் இருந்து பின்வாங்கிச் செல்லவும் பயன்படுத்திப்பட்டது.நெப்போலியன் வீழ்ந்த வாட்டர்லூ யுத்தத்திலும் மாரங்கோ பங்கேற்றது.நெப்போலியனின் தோல்விக்குப் பிறகு, மாரங்கோவை இங்கிலாந்தின் வில்லியம் பீட்டர் என்பவர் பிடித்துச் சென்றார்.  
ஐக்கிய இராச்சியத்துக்குக் கொண்டு சென்ற வில்லியம் பீட்டர்இக்குதிரையை இன்னொரு தளபதிக்கு விற்றார். 38 வயதில் இறந்துபோன மாரங்கோவின் எலும்புக்கூடு, லண்டன் தேசிய ராணுவ அருங்காட்சியகத்தில் இன்றும் பாதுகாக்கப்பட்டுவருகிறது.
# ஸ்பைடர் மேன்

**இசுபைடர்-மேன் (Spider-Man, சிலந்தி மனிதன்)** என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க காமிக் புத்தகத்தில் வரக்கூடிய மீநாயகன் கதாப்பாத்திரம் ஆகும். மக்களிடையே அதிக வரவேற்பைப் பெற்ற மீநாயகன் கதாப்பாத்திரங்களில் மிக முக்கியமானதாகக் கருதப்படுகிறது..  
இந்தக் கதாப்பாத்திரத்தை எழுத்தாளர் – பதிப்பாசிரியர் ஸ்டேன் லீ மற்றும் எழுத்தாளர்- நடிகர் ஸ்டீவ் டிட்கோ ஆகியோர் உருவாக்கினர். சிலந்தி மனிதன் கதாப்பாத்திரமான பீட்டர் பார்க்கர் தன்னுடைய பெற்றோர்களான ரிச்சர்டு – மேரி பார்க்கர் ஆகியோர் விமான விபத்தில் இறந்த பிறகு தன்னுடைய அத்தை மே மற்றும் மாமா பென் உடன் வசித்து வருவதாக கதை உள்ளது. லீ மற்றும் டிட்கோ ஆகியோர் இந்தக் கதாப்பாத்திரத்தை ஒரு சாதாரண மனிதன் தன்னுடைய விடலைப்பருவத்தில் சந்திக்கும் சாதாரண மற்றும் பணம் சார்ந்த பிரச்சினைகளை எதிர்கொள்ளும் விதமாக உள்ளது. மேலும் பல நடிகர்கள் துணைக் கதாப்பாத்திரங்களாக உள்ளனர். அவர்களில் சிலர் ஜெ. ஜோனா ஜேம்சன், டெய்லி பகிள். சிலந்தி மனிதனின் வகுப்பறை நண்பர்களாக ஃபிளாஷ் தாம்சன், ஹேரி ஆஸ்பர்ன், க்வென் ஸ்டேசி, மேரி ஜேன் வாட்சன். இந்தக் கதையானது கதிரியக்க சிலந்தி கடித்ததன் விளைவாக சிலந்தியின் சக்தி மற்றும் திறன்கள் பீட்டர் பார்க்கருக்கு வந்தவாறு கதை அமைக்கப்பட்டுள்ளது. உதாரணமாக சுவரினைப் பிடித்து நடப்பது, எதிரிகளின் மீது சிலந்தி வலையை வீசுவது (அதனை பீட்டர் பார்க்கரே வடிவமைத்தார்) அதற்கு வெப் சூட்டர் எனப் பெயரிட்டார். மேலும் எதிரிகள் தாக்க வருவதை முன்கூட்டியே கணிக்கும் திறனும் பெற்றிருந்தார். ஆரம்பத்தில் இந்த அபார சக்திகளை வெறும் நட்சத்திர அந்தஸ்திற்காக மட்டுமே பயன்படுத்தினார், பின்பு தன்னுடைய மாமாவின் இறப்பிற்கு தானே காரணம் என்று தெரிந்த பிறகு இந்த சக்திகளை சமூகத்திற்குப் பயன்படுத்தினார். மேலும் சிலந்தி மனிதனின் ரகசியமும், நிராகரிப்பு, தனிமை போன்றவைகளினால் இளைஞர்கள் தங்கள் வாழ்வியலுடன் சிலந்தி மனிதனை எளிதில் தொடர்புபடுத்திக் கொண்டனர்.
# ஸ்பைடர் மேன்

## வணிக ரீதியிலான வெற்றி

சிலந்தி மனிதனிதன் அறிமுகப்படுத்த்கப்பட்ட சில மாதங்களுக்குப் பிறகு அதன் பதிப்பாளர், குட்மேன் அதன் விற்பனை நிலவரத்தை அறிய முற்படுகையில் அவருக்கு ஆச்சரியமளிக்கும் விதமாக அதன் விற்பனை வளர்ச்சியடைந்து கொண்டிருந்தது. அதுவரை விற்பனையானதில் சிலந்தி மனிதன் காமிக் தான் அதிக விற்பனை செய்யப்பட்டிருந்தது. இந்தக் கதையானது தி அமேசிங் ஸ்பைடர் மேன் என்ற பெயரில் ஆரம்பிக்கப்பட்டது
# ஸ்பைடர் மேன்

## மாந்தர்களின் கதாப்பாத்திரச் சுருக்கம்

###### புதினத்திலுள்ள மாந்தர்களின் கதாப்பாத்திரச் சுருக்கம்
நியூயார்க்,குயீன்ஸ், மலையடிவாரத்தில் உள்ள மிட்டவுன் நடுநிலைப்பள்ளி மாணவன் பீட்டர் பார்க்கர் தன்னுடைய மாமா பென் மற்றும் அத்தை மே உடன் வசித்து வருகிறான். அறிவியல் கண்காட்சி ஒன்றில் அரியவகை கதிரியக்க சிலந்தி ஒன்று பீட்டர் பார்க்கரை கடித்து விடுகிறது. பின்பு சிலந்திதேளின் சக்தியானது அவனுள் வருகிறது. அந்த சக்திகளின் மூலமாக சுவர் மற்றும் மேற்கூரைகளில் ஒட்டிக்கொள்ளும் திறன் வருகிறது. இயல்பிலேயே அவனுக்குள் இருக்கும் அறிவியல் ஆர்வம் காரணமாக அந்த சக்திகளை மெருகேற்றும் வகையிலான் உபகரணங்களை தயார் செய்கிறான். பிறகு அவனே ஒரு உடை தயார் செய்கிறான் அது தொலைக்காட்சிகளில் மிகவும் பிரபலமடைந்து ஒரு நட்சத்திர அந்தஸ்து பெறுகிறான். ஓர் நாள் ஒரு திருட்டு நடைபெறுகிறது அந்தத்திருட்டில் ஈடுபட்டவர்கள் தன்னுடைய மாமாவினைக் கொலை செய்தவர்கள் என தெரியவந்த பிறகு அவர்களை காவலர்களிடம் பிடித்துத் தருகிறான். **அதீத ஆற்றல் என்பது அதிக பொறுப்புடன் வருவது **என்ற மேற்கோளுடன் அடுத்த பாகத்திற்கு தொடருகிறது. .  
அவனுடைய அதீத சக்திகளைத் தவிர்த்து சிலந்தி மனிதனை ஒரு சாதாரண மனிதனாகவே காட்டியுள்ளனர். குறிப்பாக தன்னுடைய அத்தைக்கு வாடகை செலுத்த முடியாமல் தவிப்பது அதனை தன்னுடன் பயிலும் சக மாணவர்கள் கேலிசெய்யும் போது (குறிப்பாக கால்பந்து நட்சத்திர வீரர் தாம்சன்) தவிப்பது, செய்தித்தாள் பதிப்பாசிரியர் ஜெ.ஜோனா ஜேம்சனிடன் பிரச்சினை போன்றவைகள் சாதாரண மனிதர்கள் போலவே சித்தரிக்கப்பட்டுள்ளன. தன்னுடைய பள்ளிப்படிப்பை முடித்தவுடன் எம்பயர் ஸ்டேட் யுனிவர்சிட்டிக்கு செல்கிறான். அங்குதான் குவென் ஸ்டேசியை சந்திக்கிறான். அவனது அத்தை மேரி ஜேன் நாட்சனை அவனுக்கு அறிமுகம் செய்கிறார்.
# ஸ்பைடர் மேன்

## வெளியிணைப்புகள்

-
-
-
-
# தேசிய அறிவியல் அருங்காட்சியகங்கள் சபை

**தேசிய அறிவியல் அருங்காட்சியகங்கள் சபை**(*National Council of Science Museums*), என்பது ஒரு தன்னாட்சி அமைப்புஆகும். இதுஇந்திய அரசின்கலாச்சார அமைச்சகத்தின்கீழ் செயற்படுகிறது. இதுஒற்றை நிர்வாக குடையின்கீழே பராமரிக்கப்படும், உலகின்மிகப்பெரிய அறிவியல்மையங்கள் மற்றும் அருங்காட்சியகங்களைநாடுமுழுவதும் கொண்டுள்ளது.இந்தியாமுழுவதும்பல்வேறு மாநிலங்களில்24 அறிவியல் மையங்கள் அல்லது அருங்காட்சியகங்கள் உள்ளன. மேலும் ஒரு ஆய்வு & மேம்பாட்டு ஆய்வகமும் பயிற்சி மையமும் உள்ளன.
# தேசிய அறிவியல் அருங்காட்சியகங்கள் சபை

## சொந்தமாக நிர்வகிக்கப்படும் அருங்காட்சியகங்கள்

- **பிர்லா தொழிலக மற்றும் தொழில்நுட்ப அருங்காட்சியகம்**, கொல்கத்தா, 2 மே 1959 அன்று தொடங்கப்பட்டது.
:* பர்தாமன் அறிவியல் மையம், பாபர் பாக், 9 சனவரி 1994அன்றுதொடங்கப்பட்டது
:* திக்ஹா அறிவியல் மையம் மற்றும் தேசிய அறிவியல் முகாம், புதிய திக்ஹா, 31 ஆகத்து 1997அன்று தொடங்கப்பட்டது.
:* தேன்கனல் அறிவியல் மையம், ஒரிசா, சூன் 5, 1995அன்று தொடங்கப்பட்டது
:* மாவட்ட அறிவியல் மையம், புருலியா, 15 திசம்பர் 1982அன்று தொடங்கப்பட்டது
:* கபிலாசு அறிவியல் பூங்கா, தேன்கனல், சூன் 5, 1995அன்று தொடங்கப்பட்டது
:* வடக்கு வங்காளம் அறிவியல் மையம், மத்திகரா, 17 ஆகஸ்ட் 1997அன்று தொடங்கப்பட்டது
:* மண்டல அறிவியல் மையம், புவனேசுவரம், 18 செப்டம்பர் 1989அன்று தொடங்கப்பட்டது
:* ஸ்ரீகிருஷ்ணா அறிவியல் நிலையம், பாட்னா, 14 ஏப்ரல் 1978அன்று தொடங்கப்பட்டது
:* வடக்கு வங்காளம் அறிவியல் மையம், சிலிகுரி, 17 ஆகத்து 1997அன்று தொடங்கப்பட்டது
- மத்திய ஆராய்ச்சி மற்றும் பயிற்சி ஆய்வகம. கொல்கத்தா, ஆய்வு மற்றும் மேம்பாட்டு ஆய்வகம் மற்றும் பயிற்சி மையம்,1 முதல் சனவரி 1988ல்தொடங்கப்பட்டதுபின்னர் 13 மார்ச் 1993அன்று நாட்டிற்குஅர்பணிக்கப்பட்டது
:* மண்டல அறிவியல் மையம், கவுகாத்தி,15 மார்ச் 1994ல்தொடங்கப்பட்டது  
- **தேசிய அறிவியல் மையம்,** டெல்லி,9 சனவரி 1992முதல்தொடங்கப்பட்டது.
:* பிராந்திய அறிவியல் நகரம், லக்னோ,1989முதல்செயற்பாட்டில்
:* குருஷேத்ரா பனோரமா மற்றும் அறிவியல் மையம், அரியானா,2000முதல்செயற்பாட்டில்
- **நேரு அறிவியல் மையம்,** மும்பை, 11 நவம்பர் 1985-ல்தொடங்கப்பட்டது
:* மாவட்ட அறிவியல் மையம், தரம்பூர்,1984 முதல்செயற்படுகிறது.
:* கோவா அறிவியல் மையம், பானஜி,2002முதல்செயற்படுகிறது.
:* ராமன் அறிவியல் மையம் மற்றும் கோளரங்கம், நாக்பூர், 1992 மற்றும் 1996 முறையேசெயற்படத்தொடங்கியது.
:* மண்டல அறிவியல் மையம், போபால், 1995முதல்செயற்படுகிறது
:* மண்டல அறிவியல் மையம் மற்றும் கோள்ரங்கம், கோழிக்கோடு, 1997 ஆம் ஆண்டு முதல்செயற்பாட்டில்
- **அறிவியல் நகரம்,** கொல்கத்தா,1சூலை 1997முதல்முழுமையாக செயற்படுகிறது.
- **விசுவேசுவரய்யா தொழில்துறை மற்றும் தொழில்நுட்ப அருங்காட்சியகம்,**பெங்களூர்,1965முதல்செயற்படுகிறது.
:* மாவட்ட அறிவியல் மையம், குல்பர்கா, 1984ஆம் ஆண்டு முதல்செயற்படுகிறது.
:* மாவட்ட அறிவியல் மையம் - திருநெல்வேலி, 1987ஆம் ஆண்டு முதல் செயற்படுகிறது.
:* மண்டல அறிவியல் மையம், திருப்பதி, 1993ஆம் ஆண்டு முதல்செயற்படுகிறது.
# தேசிய அறிவியல் அருங்காட்சியகங்கள் சபை

## பல்வேறு மாநில அரசுகளுக்காகஉருவாக்கப்பட்டஅறிவியல் மையங்கள்

- அருணாசலப் பிரதேசம் அறிவியல் மையம், இடாநகர், 3 டிசம்பர் 2005அன்றுதொடங்கப்பட்டது
- சத்தீஸ்கர் அறிவியல் மையம், ராய்ப்பூர்,13 சூலை 2012அன்று தொடங்கப்பட்டது
- தார்வாட் மண்டல அறிவியல் மையம், 27 பிப்ரவரி 2012அன்று தொடங்கப்பட்டது
- கலீம்போங் அறிவியல் மையம், டார்ஜீலிங், 2 அக்டோபர் 2008அன்று தொடங்கப்பட்டது
- கல்பனா சாவ்லா நினைவு கோளரங்கம், குருஷேத்ரா,24 சூலை 2007அன்று தொடங்கப்பட்டது
- மகாராஜா ரஞ்சித் சிங் பனோரமா, அமிர்தசரஸ், 20 சூலை 2006அன்று தொடங்கப்பட்டது
- மணிப்பூர் அறிவியல் மையம், இம்பால்,18 மே 2005அன்று தொடங்கப்பட்டது
- மிசோரம் அறிவியல் மையம், அய்சால்26 சூலை 2003அன்று தொடங்கப்பட்டது
- நாகாலாந்து அறிவியல் மையம், திமாப்பூர்,14 செப்டம்பர் 2004அன்று தொடங்கப்பட்டது
- ராஞ்சி அறிவியல் மையம், ஜார்க்கண்ட்,29 நவம்பர் 2010அன்று தொடங்கப்பட்டது
- ராஜீவ் காந்தி அறிவியல் மையம், போர்ட் லூயிஸ், 30 நவம்பர் 2004அன்று தொடங்கப்பட்டது
- மண்டல அறிவியல் மையம், கோயம்புத்தூர், தமிழ்நாடு, 17 ஜூலை 2013அன்று தொடங்கப்பட்டது
- அறிவியல் மையம் Port Blair, அந்தமான், 30 மே 2003அன்று தொடங்கப்பட்டது
- ஷில்லாங் அறிவியல் மையம், மேகாலயா, 27 பிப்ரவரி 2006அன்று தொடங்கப்பட்டது
- சிக்கிம் அறிவியல் மையம், Marchak, 22 பிப்ரவரி 2008அன்று தொடங்கப்பட்டது
- சோலாப்பூர் அறிவியல் மையம், தென் மஹாராஷ்டிரா,14 பிப்ரவரி 2010அன்று தொடங்கப்பட்டது
# தேசிய அறிவியல் அருங்காட்சியகங்கள் சபை

## புதிதாகவரும் அறிவியல் மையங்கள்

தேசிய அறிவியல் அருங்காட்சியகங்கள் குழுமம் பின்வரும்இடங்களில்,அந்தந்தமாநிலஅரசாங்கத்தின்ஒத்துழைப்புடன்அறிவியல்மையங்களைநிறுவி வருகிறது.  
- டேராடூன்
- ஜெய்ப்பூர்
- சம்மு காசுமீர்
- ஜோத்பூர்
- ஜோர்ஹாட்
- பிலிகுலா
- புதுச்சேரி
- புனே
# தேசிய அறிவியல் அருங்காட்சியகங்கள் சபை

## முதுகலை பட்டம்

இரண்டு ஆண்டுகள், நான்கு பருவம், முழு நேரமாககொண்ட முதுநிலைதொழில்நுட்ப பட்டம் (M. Tech.) படிப்பானது பிர்லா தொழில்நுட்பம் மற்றும் அறிவியல் கழகம், பிலானியுடன்இணைந்து,கொல்கத்தாதேசியஅறிவியல்அருங்காட்சியகசபையின் (NCSM) பயிற்சிமையத்தில் 2005முதல் நடைபெற்று வருகிறது
# இரும்புத்திரை (2018 திரைப்படம்)

**இரும்புத்திரை** (Irumbu Thirai), என்பது 2018 ஆம் ஆண்டு வெளியான ஓர் தமிழ்த் திரைப்படமாகும். இப்படம் பி. எஸ். மித்ரன் இயக்கத்தில், விஷால் பிலிம் ஃபேக்டரி சார்பில் விஷாலின் நடிப்பு, தயாரிப்பில் வெளியான தமிழ்த்திரைப்படம் ஆகும். விஷால், சமந்தா, அர்ஜுன் ஆகியோர் முதன்மைப் பாத்திரங்களில் நடித்துள்ளனர். இப்படம் யுவன் சங்கர் ராஜாவின் இசையில், ஜார்ஜ் சி. வில்லியம்சின் ஒளிப்பதிவில், ரூபனின் படத்தொகுப்பில் படமாக்கப்பட்டது. இத்திரைப்படம் தெலுங்கில் அபிமன்யடு என் பெயரில் வெளியிடப்பட்டது. இப்படமானது 2018 மே 11 அன்று வெளியானது.
# இரும்புத்திரை (2018 திரைப்படம்)

## நடிகர்கள்

- விஷால் - மேஜர் ஆர். கதிரவன்
- அர்ஜுன் - வெள்ளை டெவில்
- சமந்தா - டாக்டர் ரதி தேவி
- டெல்லி கணேஷ்
- ரோபோ சங்கர்
- வின்சென்ட் அசோகன்
- தர்சனா ராஜேந்திரன் - கதிரவன் தங்கை
# இரும்புத்திரை (2018 திரைப்படம்)

## படப்பணிகள்

பி. எஸ். மித்ரன் அறிமுக இயக்குநராக இயக்கும் இரும்புத்திரை என்னும் இப்படத்தினை நடித்து, தயாரிப்பதாக 2016 ஆகத்தில் விஷால் முடிவு செய்தார். இப்படத்தில் சமந்தாவும் நடிக்க ஒப்பந்தமானார். திசம்பர் 12, 2017 இல், இரும்புத்திரை திரைப்படத்தின் புதிய சுவரொட்டியை விஷால் வெளியிட்டார். அச்சுவரொட்டியில் சனவரி 26-ஆம் நாளன்று இப்படம் வெளியிடப்படும் என்று அறிவிக்கப்பட்டுள்ளது. இப்படத்தில் விசால் இராணுவ மேஜராக நடித்துள்ளார்.
# இரும்புத்திரை (2018 திரைப்படம்)

## இசை

இத்திரைப்படத்திற்கு யுவன் சங்கர் ராஜா இசையமைத்துள்ளார்.
# கைராட்ரான்

**கைராட்ரான்** (*Gyrotron*) என்பது நேர்கோட்டுப் பாதையில் செல்லும் கற்றைகளை உருவாக்கும் அதிக திறன் கொண்ட வெற்றிட குழாய் ஆகும். இது அதிக அதிர்வெண் கொண்ட மின்காந்த அலைகளை உருவாக்குகிறது. இவை ஒரு வலிமை வாய்ந்த காந்தப் புலத்திலுள்ள இலத்திரன்கள் சுழற்சியலைவி ஒத்திசைவின் மூலம் உருவாக்குகிறது. இதன் வெளிவிடு அதிர்வெண் 20 முதல் 527 GHz வரை இருக்கும்,  
நுண்ணலைகளின் அலைநீளத்திலிருந்து தெரா ஏர்ட்சு அலைநீளம் வரை உருவாக்கப் பயன்படுகிறது. இதன் வலு 10 கிலோ வாட் முதல் 1–2 மெகா வாட் வரை இருக்கும். துடிப்புப்பெற்ற (pulsed) அல்லது தொடர்ந்த அலைகளை கைராட்ரான் உருவாக்குகிறது.
# கைராட்ரான்

## இயங்கும் விதம்

டோகாமாக் இணைவு உலை,சுவிட்சர்லாந்து. இதிலுள்ள நிறமூட்டப்பட்ட உருளைகள்,கைராட்ரான் குழாயின் மேல் அமைந்துள்ளது.]]  
அதிக அதிர்வெண் கொண்ட மின் காந்த அலைகளை, வலிமை வாய்ந்த காந்தப்புலத்தைக் கொண்டு சுழற்சியலைவி ஒத்திசைவின் மூலம் உருவாக்கும் ஒரு கட்டற்ற இலத்திரன் மேசர் ஆகும்.  
இக் கருவியால் மில்லி மீட்டர் அலைநீளம் கொண்ட கதிர்வீசலை உருவாக்க இயலும். வெற்றிட குழாய் மூலம் செயல்படும் குழிம காந்தலைப்பி மற்றும் கிளைசுட்ரான் போன்றவற்றில் ஒத்ததிர்-உட்குழிவு (resonant cavity) மூலம் அலைகள் உருவாக்கப்படுகின்றன. ஆனால் அதிர்வெண்ணை அதிகரிக்கும் போது ஒத்ததிர்-உட்குழிவின்அளவை குறைக்க வேண்டியுள்ளது. இது அவற்றின் செயல்பாட்டுத் திறனைக் குறைக்கிறது.  
இலத்திரன் துப்பாக்கியில் வெப்பப்படுத்தப்பட்ட மின்னிழை இலத்திரன் கற்றைகளை வெளிவிடுகிறது. இவை அதிக மின்னழுத்தம் கொண்ட நேர் மின் வாயால் முடுக்கப்படுகிறது. ஒத்ததிர்-உட்குழிவு பகுதியிலுள்ள காந்தப்புலம் வழியாக அனுப்பப்படுகிறது.  
மற்ற நுண்ணலை குழாய்களில் உள்ளது போல, வெளிவிடப்படும் மின் காந்த அலைகளின் ஆற்றல், இலத்திரன் கற்றைகளின் இயக்க ஆற்றலைப் பொறுத்தே அமைகிறது. இது நேர் மின்வாயின் மின்னழுத்தத்தைப் பொறுத்தது. ஒத்ததிர்-உட்குழிவு பகுதியில் காந்தப்புலத்தின் வலிமை அதிகரிக்கும் போது, இலத்திரன்கள் அழுத்தப்படுகின்றன அதனால் அவற்றின் நீளப்போக்கு திசைவேகம் (longitudinal drift velocity), குறுக்கு சுழல்தட திசை வேகமாக (transverse orbital velocity) மாற்றப்படுகிறது. இலத்திரன்களின் சுழல்தட திசைவேகம், நேர்கோட்டு திசைவேகத்தை விட 1.5 முதல் 2 மடங்கு அதிகமாகும். ஒத்ததிர்-உட்குழிவு பகுதியில் நிலை அலைகள் உருவாவதால், இலத்திரன்கள் திரட்டப்படுகின்றன. சீரெளியைப் போன்ற ஓருங்கல் கதிர்வீச்சு (coherent radiation) உருவாக்கப்படுகிறது.  
கைராட்ரானில் இலத்திரனின் வேகம் ஒப்புமைசார்ந்தது (relativistic). ஆனால் கட்டற்ற இலத்திரன் சீரொளி காட்டிலும் குறைவான ஒப்புமைசார்பையே கொண்டுள்ளது.
# கைராட்ரான்

## பயன்பாடு

கைராட்ரான், தொழிற்சாலைகளிலும் மற்றும் உயர் வெப்ப தொழினுட்பம் தேவைப்படும் இடங்களிலும் பயன்படுத்தப்படுகிறது. எடுத்துக்காட்டாக அணுக்கரு இணைவு மூலம் கைராட்ரான்கள் பிளாசுமாவை சோதனையிட பயன்படுகிறது. பீங்கான் மற்றும் கண்ணாடி பொருட்களையும் உருவாக்கப் பயன்படுகிறது.
# கைராட்ரான்

## மேலும் பார்க்க

- குழிம காந்தலைப்பி
- சுழற்சியலைவி
- டோகாமாக்
- டெராகெர்ட்சு கதிரியக்கம்
# கின்க்செம்

**கின்க்செம் (Kincsem** (; அங்கேரிய மொழியில் "என் விலைமதிப்பற்ற" அல்லது "என் பொக்கிசம்" என்று பொருள்( 17,மார்ச் 1874 – 17,மார்ச் 1887) என்பது 54 பந்தயங்களை வென்ற, மிகவும் வெற்றிகரமானபந்தையக் குதிரை ஆகும்.இந்தப்பெண்குதிரையானது அங்கேரியின் கிஸ்பெர் நகரில்1874 ஆண்டு பிறந்தது..இக்குதிரைஅங்கேரியில் தேசிய அடையாளமாகவும், உலகின் மற்ற பகுதிகளிலும் மதிக்கப்படுகிறது.இக்குதிரை நான்குபருவங்களில் பெண் மற்றும் ஆண்என இருபால்குதிரைகளையும் எதிர்த்து ஐரோப்பா முழுவதும் பல்வேறுபந்தயங்களில் போட்டியிட்டு வெற்றி பெற்றது.
# கின்க்செம்

## குடிவழி

கின்க்செமின்தந்தைக்குதிரை கம்பஸ்கேன் என்ற ஆண் குதிரைஆகும்.இதை இங்கிலாந்து மகாராணி விக்டோரியா வளர்த்துவந்தார். அந்தக் குதிரை ஹங்கேரிக்கு 1873இல் விற்கப்பட்டது. கம்பேஸ்கேனுக்கும் ஒரு பெண் குதிரைக்கும் 1874இல் பிறந்த குதிரைக் குட்டிதான், கின்க்செம்.
# கின்க்செம்

## பந்தையவாழ்க்கை

கின்க்செம் தனது இரண்டாவது வயதில் 1876 இல் முதன்முறையாகப் பந்தயத்தில் கலந்து கொண்டது. அதே ஆண்டில் ஜெர்மனியிலும் ஆஸ்திரியாவிலும் வெவ்வேறு இடங்களில் நடந்த பத்து பந்தயங்களிலும் கின்க்செம் முதலிடம் பிடித்து, மக்களின் மனத்தை வென்றது.
இது தன் வாழ்நாளில் 54 பந்தயங்களில் வெற்றி பெற்றிருக்கிறது. அந்தச் சாதனை இதுவரை எந்தக் குதிரையாலும் முறியடிக்கப்படவில்லை.
# வர்த்தமான்

**வர்த்தமான்** அல்லது **பர்த்தமான்** (**Bardhaman**) (Pron: ˈbɑ:dəˌmən) இந்தியாவின் மேற்கு வங்காள மாநிலத்தின் மேற்கில் உள்ள, கிழக்கு வர்த்தமான் மாவட்டத்தின் தலைமையிட நகரம் மற்றும் நகராட்சி ஆகும்.  
இப்பகுதியில் சமயப் பிரச்சாரங்களை மேற்கொண்ட சமண சமயத்தின் 24ஆவது தீர்த்தங்கரர் வர்த்தமான மகாவீரரை சிறப்பிக்கும் பொருட்டு, இந்நகரத்திற்கு வர்த்தமான் எனப் பெயரிடப்பட்டது. வர்த்தமான் என்பதற்கு செழிப்புடன் கூடிய வளமான பகுதி எனப் பொருளாகும்.
# வர்த்தமான்

## புவியியல்

வர்த்தமான் நகரம், கொல்கத்தாவிற்கு வடமேற்கே பெரும் தலைநெடுஞ்சாலை வழியாக 100 கி.மீ. தொலைவிலும் உள்ளது. இந்நகரத்தின் வழியாக தாமோதர் நதி மற்றும் கங்கை ஆறுகள் பாய்கிறது.
# வர்த்தமான்

## மக்கள் தொகையியல்

2011ம் ஆண்டின் மக்கட்தொகை கணக்கெடுப்பின் படி, வர்த்தமான் நகரத்தின் மொத்த மக்கள் தொகை 346,639 ஆகும். அதில் 176,391 ஆண்கள் ஆகவும், பெண்கள் 170,248 ஆகவும் உள்ளனர். எழுத்தறிவு படைத்தவர்கள் 280,160 (87.84 %) ஆக உள்ளனர். பாலின விகிதம் ஆயிரம் ஆண்களுக்கு 965 பெண்கள வீதத்தில் உள்ளது. ஆறு வயதிற்குட்பட்டவர்களின் எண்ணிக்கை 27,705 ஆகவுள்ளது. மக்கள் தொகையில் இந்துக்கள் 83.42 % ஆகவும், இசுலாமியர்கள் 14.88 % ஆகவும், மற்றவர்கள் 1.70% ஆகவும் உள்ளனர். வங்காள மொழி மற்றும் ஆங்கிலம் பயிலப்படுகிறது.
# வர்த்தமான்

## போக்குவரத்து

### சாலைப் போக்குவரத்து

வர்த்தமான் நகரத்தின் வழியாக பெரும் தலைநெடுஞ்சாலை செல்கிறது.
வர்த்தமான் நகரத்திற்கு அருகில் தேசிய நெடுஞ்சாலை எண் 19 (பழைய எண் 2) செல்கிறது.
# வர்த்தமான்

## போக்குவரத்து

### சாலைப் போக்குவரத்து

#### தொடருந்துகள்

ஹவுரா - தில்லி செல்லும் அனைத்து தொடருந்துகள் வர்த்தமான் தொடருந்து நிலையம் வழியாக நின்று செல்கிறது. எட்டு நடைமேடைகள் கொண்ட வர்த்தமான் தொடருந்து நிலையம் வழியாக நாள் ஒன்றுக்கு 188 தொடருந்துகள் நின்று செல்கிறது.
# வர்த்தமான்

## கல்வி

- வர்த்தமான் பல்கலைக்கழகம்
- வர்த்தமான் கலை மற்றும் வடிவமைப்புக் கல்லூரி
- வர்த்தமான் ஹோமியோபதி மருத்துவக் கல்லூரி
- வர்த்தமான் மருத்துவம் & வாழ்க்கை அறிவியல் கல்லூரி
- வர்த்தமான் மருத்துவக் கல்லூரி
- வர்த்தமான் மன்னர் கல்லூரி
- வர்த்தமான் சைபர் ஆய்வு மற்றும் பயிற்சி நிறுவனம்
- மன்னர் விஜய் சந்த் பொறியியல் & தொழில்நுட்ப பாலிடெக்னிக் கல்லூரி
- மகாராஜ் உதய் சந்த் மகளிர் கல்லூரி
- பர்த்தமான் பல்கலைக்கழக தொழில் நுட்ப நிறுவனம்
- பர்த்தமான் பல்கலைக்கழக சட்டக் கல்லூரி
- பர்த்தமான் விவேகானந்தா மகாவித்தியாலயம்
- புனித சேவியர் கல்லூரி, பர்த்தமான்
# வர்த்தமான்

## இதனையும் காண்க

- கிழக்கு வர்த்தமான் மாவட்டம்
- மேற்கு வர்த்தமான் மாவட்டம்
- ஆசான்சோல்
# இரிடியம் டெட்ராகுளோரைடு

**இரிடியம் டெட்ராகுளோரைடு** *(Iridium tetrachloride)* என்பது (Cl<sub>4</sub>Ir) என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரும்பாலும் இச்சேர்மம் IrCl4(H2O)n என்ற பொது வாய்ப்பாட்டில் குறிக்கப்படுகிறது. படிகவடிவமற்ற திண்மமாக அடர் பழுப்பு நிறத்துடன் நீரில் கரையக்கூடியதாக இச்சேர்மம் காணப்படுகிறது. அமோனியம் எக்சாகுளோரோ இரிடேட்டு ((NH4)2IrCl6) என்ற சேர்மம் இரிடியம் டெட்ராகுளோரைடின் நன்கு வரையறுக்கப்பட்ட ஒரு வழிப்பொருளாகக் கருதப்படுகிறது. வளையயெக்சனோன்களின் இடமாற்ற ஐதரசனேற்றத்திற்கு உதவும் என்பெசுட்டு வினையூக்கி போன்ற வினையூக்கிகள் தயாரிக்க இச்சேர்மத்தைப் பயன்படுத்துகிறார்கள்.
# அவள் (2017 திரைப்படம்)

**அவள்** (**aval**) (English: *She*) இந்தி ( தெ ஹவுஸ் நெக்ஸ்டு டோர்) தெலுங்கு (க்ருஹம்) என்பது 2017 ஆம் ஆண்டு வந்த திகில் திரைப்படம் . இதனை உடன் எழுதி இயக்கியவர் மிலிந்த் ராஜு. சித்தார்த், ஆண்ட்ரியா ஜெரெமையா ஆகியோர் முக்கிய கதாப்பாத்திரங்களில் நடித்துள்ளனர். சித்தார்த் இந்தத் திரைப்படத்தில் உதவி எழுத்தாளராகவும், உதவி தயாரிப்பாளராகவும் பணி புரிந்துள்ளார். இந்தத் திரைப்படம் ஒரே நேரத்தில் தமிழ், இந்தி, தெலுங்கு என மூன்று மொழிகளில் உருவானது. 2017, நவம்பர் 3 அன்று வெளியானத் இத்திரைப்படம் நல்ல வரவேற்பைப் பெற்றது.
# அவள் (2017 திரைப்படம்)

## கதையின் மையக்கரு

இந்தத் திரைப்படம் பழங்கால ஒரு ஜப்பானியக் குடும்பத்தில் இருந்து தொடங்குகிறது. அவர்களின் வாழ்க்கை மிகவும் மகிழ்ச்சிகரமாக சென்றுகொண்டிருகிறது, அப்போது அந்தத் தாய் கர்ப்பமடைகிறாள். பின்பு நிகழ்காலத்திற்கு வருகிறது. நிகழ்காலத்தில் மருத்துவர் கிருஷ்ணகாந்த் (சித்தார்த்), லட்சுமி (ஆண்ட்ரியா ஜெரெமையா) ஆகியோர் தங்கள் வாழ்க்கையின் இனிமையான் தருணங்களை பகிர்ந்துகொள்கின்றனர். அப்போது அவர்களின் வீட்டிற்கு அருகில் பாலின் (அதுல் குல்கர்ணி) குடும்பம் குடியேறுகிறது.  
இரண்டு குடும்பத்தினரிடையே சுமூகமான உறவு இருந்தது. பாலின் மூத்த மகள் ஜெனிக்கு சித்தார்த்தின் மீது ஒரு ஈர்ப்பு வருகிறது. அனைத்தும் நன்றாக சென்று கொண்டிருந்த வேளையில் ஒரு இரவு உணவின்போது ஜெனி கிணற்றுக்குள் விழுவதைப் பார்த்து சித்தார்த் அவரை காப்பாற்றுகிறார். அந்த இரவில் ஜெனி திடீரென்று ஒரு நோயினால் தாக்கப்படுகிறார் அப்போது மருத்துவர் கிருஷ்ணமூர்த்தி அவருக்கு உதவி செய்கிறார். மற்றொரு நாள் ஜெனி தனது வீட்டின் அருகே இருக்கும் மலையின் மீது இருந்து குதிக்க முற்படுகிறார், சாராவும் அவரைப் பின்தொடர்கிறார் ஆனால் இறுதியில் கிருஷ்ணமூர்த்தி சாராவை காப்பாற்றுகிறார்.  
பால் ஜெனியைக் காப்பாற்ற முயலும்போது தானே எதுவும் பேசாமல் வீட்டிற்கு வருகிறார். பின்பு அவரை ஒரு மனநல மருத்துவரிடம் கூட்டிச் செல்கிறார். ஒருநாள் மனநல மருத்துவர் பாலுடன் அவருடைய வீட்டிற்குச் செல்கிறார். அப்போது, அங்கு இருக்கும் நூல்கள், மற்றும் ஜெனியின் தற்போதைய கூகிள் தேடல்கள் போன்றவை பேய் தொடர்பானவைகளாக இருந்ததை அறிகிறார். எனவே அவர் ஒரு ஆன்மாவினால் பாதிக்கப்பட்டுள்ளார் என்ற முடிவுக்கு வருகிறார்.  
லட்சுமி தான் கர்ப்பமாக இருப்பதாக தன்னுடைய கணவனிடம் கூறிய சில நாளில் ஒரு பயங்கர உருவத்தைப் பார்த்து தண்ணீர் தொட்டியில் இருந்து கீழே விழுகிறார். அதில் வயிற்றில் அவருக்கு அடிபடுகிறது, ஆனால் குழந்தைக்குப் பாதிப்பு ஏற்படவில்லை. கிரிஷ் ஒரு அறுவை சிகிச்சையின் போது அந்த பயங்கர உருவத்தினைப் பார்த்து பயந்து தவறான சிகிச்சை செய்ததினால் அவர் வேலையிலிருந்து நீக்கப்படுகிறார். ஒரு காவலாளியின் உதவியுடன் கிரிஷ் சாட்சியாக இருக்கக்கூடிய ஒரு பெண்ணைப் பார்க்க கிராமத்திற்கு சென்று விசாரிக்கின்றனர். அவர், ஒரு ஜப்பானிய வணிகர் தன்னுடைய குடும்பத்துடன் வாழ்ந்து வந்ததாகவும் , அவர் சாத்தானை வழிபடுபராகவும் தன் மனைவி வயிற்றில் இருக்கும் சிசுவை சாத்தானுக்கு வலய மறைப்பு அன்று பலிகொடுத்தால் ஆண்குழந்தை பிறக்கும் என்ற நம்பிக்கை கொண்டிருந்ததாகவும் கூறுகிறார்.  
இறுதியில் பாதிரியாரின் உதவியுடன் ஆன்மாவினால் பாதிக்கப்பட்டிருப்பது கிருஷ் தான் என்பதை அறிந்து அந்தக் குடும்பத்தை ஆண்ட்ரியா ஜெரெமையா (லட்சுமி), பால் மற்றும் அவரின் நண்பர்களின் உதவியுடன் அந்தக் குடும்பத்தைக் காப்பாற்றுகிறார். லட்சுமிக்குப் பிறந்த ஆண் குழந்தை அந்த சாத்தானின் கண் கொண்டு இருப்பதாக திரைப்படத்தை முடித்திருப்பார்கள்.
# அவள் (2017 திரைப்படம்)

## கதை மாந்தர்கள்

- சித்தார்த் (மருத்துவர். கிரிஷ்)
- ஆண்ட்ரியா ஜெரெமையா (லட்சுமி)
- அனிஷா ஏஞ்சலினா விக்டர் (ஜெனி)
- அதுல் குல்கர்ணி (பால்)
- நடிகர் சுரேஷ் (மருத்துவர். பிரசாத்)
- அவினாஷ் ரகுதேவன் (மனநோய் நிபுனர்)
- பிரகாஷ் பெலுவடி (ஜோசுவாவின் தந்தை)
- பவானா அனேஜா (லிஸ்ஸி)
- தீரஜ் வைத்தீ (கிரிஷின் நண்பன்)
# அவள் (2017 திரைப்படம்)

## தயாரிப்பு

இந்தத் திரைப்படத்தின் முறையான அறிவிப்பு சித்தார்த் அவர்களால் சூன்,2016 அன்று வெளியிடப்பட்டது. அதில் ஆண்ட்ரியா ஜெரெமையா உடன் நடிக்க இருப்பதாகவும் அதனை காதல் முதல் கல்யாணம் எனும் இன்னும் வெளிவராத திரைப்படத்தின் இயக்குநர் மிலிந்த் ராவின் இயக்கத்தில் நடிக்க இருப்பதாக அறிவித்தார். இந்தத் திரைப்படத்தின் தலைப்பு தெ ஹவுஸ் நெக்ஸ்ட் டோர் எனவும் , ஒரே நேரத்தில் மூன்று மொழிகளில் எடுக்க இருப்பதாகவும் தெரிவித்தார் அக்டோபர்,2016 ஆம் ஆண்டு படப்பிடிப்பு முடிந்ததாக ஆண்ட்ரியா ஜெரெமையா தெரிவித்தார்.
# அவள் (2017 திரைப்படம்)

## பாடல்கள்

| வ.எ | தலைப்பு | பாடலாசிரியர் | பாடகர்கள் | நீளம் |
| --- | --- | --- | --- | --- |
| 1. | காரிகை கண்ணே | முத்தமிழ் | விஜய் பிரகாஷ் ,சக்தி ஸ்ரீ கோபாலன் | 5:20 |
| 2. | யாரடா | மார்க் தாமஸ், ஆண்ட்ரியா ஜெரெமையா | 4:25 |  |
| 3. | சியோ, சியோ மா | சென் -யு மக்லின், பூர்ணா எம் | 2:25 |  |
| 4. | அவள் கரு பாடல் | இசை உபகரணங்கள் | 1:54 | } |
; இந்தி டிராக்லிஸ்ட்
- "ஓ மேரே சனம்" - பென்னி தயாள்
- "யே வக்த் மௌத் கா ஹை" - சூரஜ் ஜெகன், ஷில்பா நடராஜன்
; தெலுங்கு டிராக்லிஸ்ட்
- "காதுக்க கண்ணே" - சத்யபிரகாஷ், சின்மயி
- "யெவடுரா" - ஷில்பா நடராஜன், மார்க் தாமஸ்
- "சியாவோ சியாவோ மா" - சென்-யு மாக்லின், பூர்ணா எம்
# புசெபெலஸ்

நாணயத்தில் புசெபெலஸ் உருவம்.]]
**புசெபெலஸ்** (**Bucephalus** அல்லது **Bucephalas** (<span>/<span><span title="'b' in 'buy'">b</span><span title="/juː/: 'u' in 'cute'">juː</span><span title="/ˈ/: primary stress follows">ˈ</span><span title="'s' in 'sigh'">s</span><span title="/ɛ/: 'e' in 'dress'">ɛ</span><span title="'f' in 'find'">f</span><span title="/ə/: 'a' in 'about'">ə</span><span title="'l' in 'lie'">l</span><span title="/ə/: 'a' in 'about'">ə</span><span title="'s' in 'sigh'">s</span></span>/</span>; or Βουκεφάλας, from *bous*, "ox" and *kephalē*, "head" meaning "ox-head") (கி.மு. 355 - கி.மு. 326 ) என்பது பேரரசர் அலெக்சாந்தரின் குதிரை ஆகும். இது பழங்காலத்தில் புகழ்பெற்ற குதிரையாக இருந்தது.  
இக்குதிரை கி.மு. 326 ல் செலம் போருக்குப் பின்னர் இறந்துவிட்டதாக பழங்காலப் பதிவுகள் கூறுகின்றன. இது நடந்த இடம் தற்போதைய பாக்கித்தானின், பஞ்சாப் மாகாணம் ஆகும். இது பின்னர் பாக்கித்தானின் பஞ்சாப் பகுதியில் ஜீலத்தை அடுத்துள்ள ஜலம்பூரி ஷெரிப்பில் அடக்கம் செய்யப்பட்டது. பஞ்சாப் மாகாணத்திலுள்ள மண்டி பஹாவுதீன் மாவட்டத்தில் உள்ள பலியாபா நகரில் புஷ்பாலஸ் அடக்கம் செய்யப்பட்டதாக மற்றொரு பதிவு குறிப்பிடுகிறது.